FRA  NÆR  OG  FJERN 


Ældste  Russel  M.  Nelson 

De  tolv  apostles  Kvorum 


Om  torsdagen  tilbragte  hjerteki- 
rurgen dagen  på  hospitalet.  Fredag 
nnorgen  var  han  til  et  seminar  for 
regionalrepræsentanter,  og  uden  at 
vide  hvorfor,  var  han  blevet  bedt  om 
at  komme  op  til  præsident  Gordon  B. 
Hinckley  om  eftermiddagen.  Næste 
morgen,  ved  generalkonferencen  d.  7. 
april  1984  blev  han  opretholdt  som  et 
medlem  af  De  tolv  apostles  Kvorum. 

Nogle  få  timer  senere  tog  ældste 
Russel  M.  Nelson  og  hans  hustru, 
Dantzel,  en  lille  pause  for  at  tænke 
lidt  over  det  nye  kald,  deres  liv  og 
deres  vidnesbyrd. 

Vi  havde  ikke  lang  tid  til  at  være 
nervøse  over  kaldet,  inden  det  blev 
bekendtgjort,  sagde  han.  Men  den  59 
årige  generalautoritet  har  også  brugt 
mange  år  til  at  forberede  sig  og  til  at 
tjene.  For  20  år  siden  blev  han  kaldet 
som  stavspræsident  af  ældste  Spen- 
cer W.  Kimball,  og  før  det  havde  han 
tjent  i  biskopråd  og  i  højråd.  I  1971 
blev  han  præsident  for  søndagsko- 
lens bestyrelse,  og  i  1979  blev  han 
kaldet  som  regionalrepræsentant. 
Hver  gang  han  har  fået  en  ny  kaldel- 
se, har  han  tænkt  over  de  forpligtel- 


ser han  og  hans  hustru  påtog  sig  i 
templet  da  de  blev  viet:  Først  søge 
Guds  rige  og  hans  retfærdighed  (se 
Mattæus  6:33),  og  de  har  altid  været 
overbeviste  om,  at  Herren  ville  vel- 
signe dem  i  deres  kaldelser,  i  ældste 
Nelsons  arbejde,  og  i  deres  familie. 
»Da  ældste  Kimball  kaldte  mig  og 


indsatte  mig  som  stavspræsident  i 
1964  var  vi  lige  begyndt  at  el<speri- 
mentere  med  en  kompliceret  hjerte- 
operation, og  dødelighedsprocenten 
var  meget  høj,  derfor  måtte  vi  bruge 
megen  tid  på  hver  enkelt  patient  - 
somme  tider  måtte  vi  blive  hos  dem  i 
mange,  mange  timer,  og  endda  dage  i 
visse  tilfælde.  Da  ældste  Kimball 
kaldte  mig  som  stavspræsident  sag- 
de han  spøgefuldt:  »Alle  dem  vi  har 
interviewet  siger  at  du  sikkert  er  den 
rigtige,  men  at  du  ikke  har  tid.  Har  du 
tid?«. 

Jeg  svarede  »Det  ved  jeg  nu  ikke 
rigtig,  men  jeg  har  den  tro  der  skal 
til!«  Og  så  forklarede  jeg  ham  de  ud- 
fordringer jeg  havde  på  mit  arbejde  og 
hvordan  dødelighedsprocenten  var 
meget  høj  i  den  hjerteoperation  vi 
udførte.  Dette  var  noget  der  bekym- 
rede mig  en  del.  I  den  velsignelse  han 
gav  mig  den  dag,  sagde  han  udtryk- 
keligt, at  dødelighedsprocenten  ved 
disse  operationer  ville  falde,  så  de 
ikke  længere  ville  tage  så  meget  af 
min  tid  og  energi.  Det  følgende  år 
formindskedes  tidspresset  fra  disse 
operationer  væsentligt,  og  jeg  havde 
tid  til  at  tjene  i  min  nye  stilling.  I 
virkeligheden  faldt  dødelighedspro- 
centen helt  ned  til  hvor  den  befinder 
sig  idag.  Interessant  nok  var  det 
netop  denne  operation  jeg  udførte  på 
præsident  Kimball  8  år  senere.« 

Ved  denne  lejlighed  fik  dr.  Nelson 
en  velsignelse  af  præsident  Harold  B. 
Lee  og  præsident  N.  Eldon  Tanner. 
»Det  blev  lovet  mig,  at  operationen 
ville  gå  godt  og  fejlfrit,  og  jeg  fik  at 
vide,  at  jeg  ikke  skulle  frygte  for  min 
utilstrækkeligheder,  for  jeg  var  blevet 
oprejst  af  Herren  for  at  udføre  denne 
operation.« 

Da  dr.  Nelson  afsluttede  den  fejl- 
frie operation  blev  han  overvældet  af 


en  følelse  som  han  beskrev  således: 
»Jeg  fik  et  sikkert  vidnesbyrd  om  at 
den  mand  jeg  netop  havde  opereret 
en  dag  ville  blive  kirkens  præsident!« 
På  det  tidspunkt  var  Joseph  F.  Smith 
præsident,  og  ældste  Harold  B.  Lee 
var  yngre  og  stærkere  end  ældste 
Kimball.  »Så  den  følelse  var  ret  uven- 
tet,« sagde  ældste  Nelson,  »men  den 
var  der!« 

Ældste  Nelson  var  både  professi- 
onelt og  åndeligt  godt  forberedt  til  at 
operere  ældste  Kimball.  Han  har  en 
længere  universitetsuddannelse  bag 
sig,  som  endte  med  at  Brigham 
Young  Universitet  tildelte  ham  en 
videnskabelig  æresdoktorgrad  i  1970. 

Ældste  Nelson  har  haft  mange 
vigtige  kaldelser  i  kirken,  men  han 
siger:»Jeg  mener  at  den  vigtigste 
udfordring  en  far  har,  ligger  indenfor 
hjemmets  fire  vægge,  og  den  største 
udfordring  for  en  kvinde  er  hendes 
børn.  »Ældste  Nelson  og  hans  hustru 
Dantzel  har  10  børn,  9  døtre  og  1  søn. 
8  af  døtrene  er  gift  i  templet,  og 
Marjorie  på  18,  samt  Russel  på  12  bor 
stadig  hjemme.  Den  dag  ældste  Nel- 
son blev  opretholdt  som  medlem  af 
De  tolv  apostles  Kvorum  blev  deres 
22.  barnebarn  født. 

Ældste  Nelsons  erfaringer  i  kirken 
i  hans  arbejde  og  i  familien  har  været 
med  til  at  opbygge  det  apostolske 
vidnesbyrd  han  nu  bærer  som  et 
medlem  af  De  tolvs  Kvorum.  »Jeg  har 
en  dyb  og  bestandig  tro  på  Gud,« 
sagde  han,  »og  jeg  ved  at  frelse  kun 
kan  komme  ved  hans  Søn,  Jesus 
Kristus.  Det  er  vort  uomtvistelige 
ansvar  at  forberede  denne  verden  på 
hans  andet  komme.  Dette  værk  vil 
opfylde  jorden,  og  hvert  et  knæ  vil  i 
sidste  ende  bøjes,  og  hver  tunge 
bekende  at  Jesus  er  Kristus. 

Jeg  ved  at  det  bliver  en  svær 

opgave,  men  jeg  kan  naturligvis  ikke 
gøre  noget  af  mig  selv.  Jeg  har  tro  på 
at  Herren  har  kaldet  mig  til  dette 
værk,  og  jeg  kan  gøre  det  med  hans 


hjælp.  På  den  sidste  dag  håber  jeg,  at 
jeg  vil  blive  fundet  værdig  til  ordene: 
Vel,  du  gode  og  tro  tjener,«  (Mattæus 
25:21). 

Church  News 


Seminar-  og  institutafslutning 
for  skoleåret  1983-84 


Endnu  et  skoleår  er  udløbet  for 
elever  og  lærere  i  seminar-  og  insti- 
tutprogrammet, og  d.  19.  og  d.  26. 
maj  blev  der  afholdt  afslutningsmø- 
der  i  hhv.  Århus  og  København.  Det 
har  været  et  år  med  succes  -  ikke 
sådan  at  forstå  at  vi  har  haft  fremgang 
og  vækst  over  alt,  men  indlæringen 
har  været  bedre,  og  undervisningen 
af  højere  kvalitet  end  tidligere.  De  der 
har  deltaget  i  programmerne  er  blevet 
undervist  på  dygtig  vis,  og  har  derfor 
haft  en  bedre  mulighed  for  at  sikre  sig 
et  vidnesbyrd  om  evangeliet. 

Statistisk  set  er  både  seminar-  og 
institutprogrammet  gået  1%  frem  i 
100%  gennemførsel  på  landsplan, 
hvilket  viser  den  positive  indstilling 
de  unge  har  til  at  uddanne  sig,  også  i 
evangelisk  henseende. 

I  Århus  stav  lå  afslutningsmødet  i 
forbindelse  med  stavskonferencen, 
og  vi  var  derfor  så  velsignede  at  have 
ældste  Bo  G.  Wennerlund  blandt  os. 
Han  uddelte  diplomerne  ved  semi- 
narmødet, hvilket  naturligvis  satte 
stemningen  i  vejret.  Ved  afslutnings- 
mødet  deltog  også  en  del  præste- 
dømmeledere sammen  med  lærere  og 
forældre,  hvilket  vidner  om  disses 
særlige  Interesse  for  vore  unge. 

Ved  mødet  var  der  arrangeret  skrift- 
stedsjagt,  og  deltagerne  var  Henrik 


Madsen,  Tina  K.  Hansen  og  Leif 
Lindhardt.  Derudover  talte  Inge  Lise 
Grabe,  Rene  Jensen  og  Jacob  Munk 
Lybæk  (alle  elever),  Robert  Nielsen 
(lærer),  biskop  Jørn  Holm  Bendtsen 
(Århus),  samt  ældste  Bo  G.  Wenner- 
lund. Ind  imellem  talerne  sang  Lis- 
beth Jensen  og  Ann  Falden  fra  Ålborg 
en  sød  lille  sang. 

Ældste  Wennerlund  talte  også  ved 
en  fireside  om  aftenen,  og  denne  tale 
formede  sig  mere  som  en  spørgs- 
mål/svar situation,  og  han  havde  nok 
at  gøre  med  at  tilfredstille  de  unges 
videbegær  i  områder  som  påklæd- 
ning, musik,  opførsel  og  forskellige 
evangeliske  emner.  Det  var  en  dejlig 
aften,  hvor  kirkesalen  til  vor  store 
fornøjelse  var  helt  fyldt. 

Institutmødets  afslutning  bestod 
af  følgende  talere:  Bent  Bisgård  (læ- 
rer), Dagmar  Hinrichsen  og  Palle  Ro- 
senkilde (elever),  grenspræsident 
Vagn  Darre  og  højrådsmedlem  Allan 
S.  Petersen. 

Ved  afslutningsmøderne  i  Køben- 
havn stav,  talte  ved  institutafslutnin- 
gen Anne  Højme  Nielsen  og  Lise 
Andersen  (elever)  og  Lis  Andersen 
(lærer)  og  ind  imellem  spillede  Jes 
Gram  et  meget  smukt  musikstykke  på 
flyglet,  og  præsident  Niels  Andersen 
sluttede  af  med  nogle  bemærkninger 

Nogle  drabelige  nephiter. 


CESkoord  i  natoren  Jens  Kristoffersen  står  sammen  med  nogle  brave  kæmpere,  parat 
til  at  møde  næste  års  udfordringer. 


3  af  de  flotte  hovedbeklædninger 

Ved  hjælp  af  sagkyndig  bistand  fra  Carsten  Gram,  blev  der  også  frennstillet 
»guldplader« 

i  forbindelse  nried  diplonnuddelingen. 

Det  skal  bemærkes  at  der  i  år  var 
hele  29  der  gennennførte  studieplan 
A,  sonn  er  den  nnest  krævende,  og 
sonri  indebærer  at  eleven  skal  skrive 
en  »afhandling«  om  et  emne  i  for- 
bindelse med  det  studerede.  Sidste  år 
gennemførte  6  denne  studieplan,  så 
fremgangen  må  siges  at  være  flot,  og 
skyldes  for  en  stor  del  vore  læreres 
store  Indsats. 

Ved  seminar  afslutningen  var  der 
skriftstedsjagt  formet  som  »Gæt  og 
Grimasser«,  hvor  »ofrene«  var  Thea 
Hall,  Peter  Koch,  Henriette  Valgren 
og  Rene  Lyngvig  Jensen.  De  gjorde 
det  blændende! 

Stavspræsident  Richard  Andersen 
forestod  uddelingen  af  diplomer,  og 
talte  bl.a.  om  hvor  stor  betydning 
tidlig  morgen  klasserne  har  for  ele- 
verne, og  hvor  vigtig  forældrenes 


støtte  er.  Dernæst  gik  vi  over  til 
aftenens  aktivitet.  Aktivitetssalen  på 
Maglegårds  Alle  var  dækket  op  og  alt 
var  klar  til  spisning,  men  før  maden 
kom  på  bordet  måtte  vi  i  overens- 
stemmelse med  aftenes  tema,  Mor- 
mons Bog,  lave  skjolde,  buer  og  pile 
samt  en  indiansk  hovedbeklædning; 
derudover  skulle  vi  pynte  lagkagerne 
med  motiver  fra  Mormons  Bog,  og 
meget  andet.  Så  kunne  vi  endelig 
spise  den  dejlige  mad,  og  selv  om  det 
næsten  var  synd  at  spise  de  flotte 
lagkager,  så  gik  det  dog  alligevel. 

Aftenen  sluttede  med  dans  -  en 
nephitisk/jødisk  familiedans,  og  den 
hjalp  med  at  få  sat  den  dejlige  mad  på 
plads  mellem  ribbenene. 

En  tak  til  elever  og  lærere  for  året 
der  gik,  og  vel  mødt  til  gamle  og  nye  i 

næste  skoleår.       .         ■  .  « 

Jens  Kristoffersen 

CES  koordinator 

Kirkens  fremgang  nødvendiggør  deling  af 


menighed. 

stjernen  har  modtaget  følgende  pres- 
semeddelelse fra  Århus  stav: 

Igennem  de  sidste  10  år  er  frem- 
gangen og  aktiviteten  i  Jesu  Kristi 
Kirke  af  Sidste  Dages  Helliges  me- 
nighed i  Odense  steget  så  meget,  at 
bygningen  i  Lahnsgade  58,  ikke  læn- 
gere kan  rumme  hele  menigheden, 
når  den  om  søndagen  samles  til  mø- 
derne. Medlemsantallet  andrager  i 
dag  460  personer,  fordelt  over  hele 
Fyn. 

Den  tiltrængte  udvidelse  og  reno- 
vering af  kirkebygningen,  der  blev 
opført  i  1952,  blev  gjort  færdig  i  for- 
året 1981  og  kostede  2.5  mill.  kr.,  har 
imidlertid  ikke  vist  sig  tilstrækkelig. 

Med  baggrund  i  denne  positive 


udvikling  har  Kirkens  hovedsæde  i 
Salt  Lake  City,  Utah,  netop  godkendt 
en  deling  af  menigheden.  Det  vil  be- 
tyde at  menighederne  fremover  vil 
blive  benævnt  henholdsvis  Odense  1 . 
Ward,  dækkende  områderne  Odense 
C,  NØ,  N  samt  Kerteminde,  Bogense 
og  Assens,-  og  Odense  2.  Ward,  som 
dækker  Odense  V,  NV,  SØ,  M,  SV  og 
V  samt  Fåborg,  Svendborg,  Nyborg 
og  Ringe.  Begge  menigheder  skal 
fortsat  mødes  i  Kirken  i  Lahnsgade 
58,  Odense,  dog  nu  fremover  på  for- 
skellige tidspunkter.  Derfor  er  der 
også  budgetteret  med  nyt  grundkøb  i 
1986  til  opførelse  af  endnu  en  kirke- 


Fra  venstre  mod  højre: 

Biskop  Carsten  John  Larsen,  biskop  Jørgen  Johannes  Larsen  og  biskop  Niels-Erik 
Ilskov  Nielsen. 

bygning  i  Odense. 

Delingen  bliver  først  officelt  med- 
delt menigheden  søndag  den  3.  juni 
1984,  ved  møderne  og  får  virkning  fra 
den  efterfølgende  søndag.  Ved  den 
samme  lejlighed  bliver  menighederne 
præsenteret  for  deres  nye  ledere,  der 
bliver  ordineret  til  Biskopper. 

For  Odense  1 .  Ward  bliver  den  nye 
Biskop,  Niels  Erik  Ilskov  Nielsen, 
Martofte,  dertil  daglig  er  medejer  og 
daglig  leder  af  en  elektronikvirksom- 
hed i  Kerteminde,  og  for  Odense  2. 
Ward  bliver  Biskoppen  Carsten  John 
Larsen,  Odense,  der  til  daglig  er  eks- 
portkonsulent i  møbelbranchen. 
Begge  har  de  siddet  i  ledelsen  af  den 
gamle  menighed  I  en  årrække  under 


ledelse  af  Biskop  Jørgen  Johannes 
Larsen,  Odense,  der  nu  afløses. 

Biskop  Jørgen  Johannes  Larsen 
har  igennem  et  langt  virke  som  leder 
af  menigheden  I  Odense,  først  fra 
1967  til  1974  og  sidst  fra  1978  og  op 
til  nu,  været  en  af  hovedkræfterne  i 
den  udvikling  menigheden  har  haft. 
Ikke  kun  har  han  tegnet  ledelsen  af 
menigheden,  men  han  har  med  sin 
store  personlige  erfaring  og  indsigt, 
sin  tillidsvækkende  og  udadvendte 
menneskevarme  natur,  været  en  af- 
holdt og  respekteret  leder,  hvis  råd  og 
vejledning  man  søgte  og  lyttede  til. 
Han  vil  fremover  være  tilknyttet  Od- 
ense 2.  Ward,  hvor  han  fortsat  vil  tage 
del  I  arbejdet  i  den  nye  menighed. 


Nye  missionærer 


Torben  A.  Valgren 
København  2.  ward 
rejste  den  20.  december  1983 
til  England  Bristol  Mission 


Pia  Klausen 
Århus  ward 

rejste  den  28.  juni  1984 

til  Honduras  Tegucigalpa  Mission 

Basketball  1984 

Igen  i  år  har  kirkens  hold,  GUF, 
været  med  til  at  præge  de  forskellige 
turneringer  under  Københavns  Bas- 
ketball Forbund.  Klubben  havde  9 
hold  tilmeldt  og  det  er  det  største 
antal  nogen  sinde  i  GUF's  historie. 
Over  70  medlemmer  og  12  ikke-med- 
lemmer  spillede,  og  det  var  lige  fra  de 
små  minihold  på  10  år  og  op  til  Old 
Boys  holdet  med  de  garvede  kæmper 
på  40  -  50  år. 

Sæsonen  blev  udbytterig  for  GUF, 
idet  vi  vandt  2  Københavnsmester- 
skaber,  nemlig  i  Mini  -  drenge  og 
drenge  rækken.  Per  Meilsøe,  som  har 
præget  GUF  basketball  i  mange  år 
havde  samlet  et  minidrengehold  sam- 
men, og  de  har  vist  et  helt  utroligt 
talent  for  spillet.  Sammen  med  de 


ubesejrede  drengehold  går  GUF  en 
stor  fremtid  i  møde,  hvad  angår  her- 
residen. 

Herreholdet,  som  spiller  i  Dan- 
marksserien, havde  satset  på  opryk- 
ning til  2.  division,  men  det  lykkedes 
desværre  ikke,  selvom  GUF  var  ene 
om  at  tilføje  rækkens  nr.  1  Roskilde 
deres  eneste  nederlag.  Herrenes  2. 
hold  var  kun  en  enkelt  plads  fra  op- 
rykning til  serie  3  og  junior  herrene 
blev  nr.  7  i  Mesterrækken.  Old  Boys- 
holdet,  som  tæller  flere  spillere  fra 
det  hold  som  for  12  år  siden  vandt  2. 
division  2  år  i  træk,  uden  at  måtte 
rykke  op  p.g.a.;  de  ikke  ville  spille  om 
søndagen,  blev  nr.  5  i  rækken. 

Stor  spænding  var  der  om  dame- 
holdet, som  sammen  med  4  andre 


Kirkens  Mini  Drenge  hold,  som  blev  Københavnsmestre  i  deres  række. 

øverst:  Morten  Koch,  David  Meilsøe,  Søren  Bloch,  Hannibal  Hjort,  Thomas  Olsen, 

Lasse  Toft,  Michael  Sprehn,  Eli  Madsen,  Sebastian  Hjort,  Arvid  Aaager. 

Træner  Per  Meilsøe. 

GUF  s  nyeste  landsholdsspiller,  Lasse  Meilsøe,  kommer  her  højest  i  en  »jump  ball« 
mod  Greves  centerspiller. 

hold  kæmpede  om  oprykning  til  2. 
division.  Efter  jul  satte  dameholdet 
kun  eet  point  til,  men  dette  ene  point 
var  netop  det,  de  manglede  i  at  rykke 
op.  Nu  måtte  de  se  GEB  på  1.  plad- 
sen, og  GUF  på  2.  pladsen  og  dermed 
må  de  endnu  et  år  spille  i  Opryk- 
ningsrækken. 

Juniordamer  blev  nr.  2  og  mini- 
piger klarede  sig  pænt,  og  vi  må  håbe 
at  der  er  flere  piger,  der  har  lyst  til  at 
spille,  så  vi  her  kan  få  en  større 
bredde. 

GUF  fik  også  i  sæsonen  83/84  sin 
5.  landsholdsspiller,  idet  Lasse  Meil- 
søe,  Københavns  3  vjard,  blev  ud- 
taget til  ynglingelandsholdet.  Lasse 
er  et  utroligt  stort  talent,  og  han  har 
det  jo  ikke  fra  fremmede,  idet  hans  far 
og  mor  også  har  spillet  på  landshol- 
det. 

Det  danske  ynglingelandshold  var 
til  EM  -  kvalifikation  i  Finland,  men 


nåede  ikke  at  kvalificere  sig  til  selve 
Europamesterskabet. 

Ann  Mari  Anderson  Københavns 
4.  ward  var  mellem  de  16  bedste 
ynglingespillere  fra  hele  Danmark, 
men  hun  kom  ikke  på  dameynglinge- 
landsholdet,  da  hun  »fandt  ud  af«  at 
hun  var  amerikansk  statsborger.  Ær- 
geligt  nok,  ellers  havd  GUF  haft  2 
landsholdsspillere  i  år. 

Et  andet  stort  talent  i  GUF,  er 
Niels  Ishøj  Hansen,  Københavns  3 
ward,  som  blev  udtaget  til  unions- 
holdet  for  juniorer,  og  som  næste  år 
vil  være  blandt  kandidaterne  til  yng- 
lingelandsholdet. 

Til  næste  sæson  spiller  GUF  vi- 
dere, og  håber  at  kunne  tilmelde  flere 
hold  end  vi  havde  i  år.  Så  hvis  du  har 
lyst  til  at  spille,  kan  du  altid  henvende 
dig  til  København  Stavs  aktivitetsko- 
mite  (att.  Henrik  Als,  3. ward). 


Formanden  for  KBBF,  Axel  Poulsen,  overrækker  GUFS  drengehold  deres  diplomer 
efter  at  de  har  vundet  deres  række. 

Holdet  bestod  af  :Søren  Koch,  Kristian  Koch,  Lars  Toft,  David  Edsberg  ,  Jonni  Bilton, 
John  Madsen,  Jesper  Edsberg,  Peter  Anderson  og  træner  Niels  Hansen. 

Stort  danseshow  i  København  stav 


København  stavs  årlige  dansefest- 
ival løb  af  stablen  lørdag  d.  2. juni  84, 
hvor  ca.  100  veloplagte  dansere  op- 
trådte i  2  finner,  for  et  lige  så  veloplagt 
publikum,  der  fyldte  aktivitetssalen 
på  Maglegårds  Alle  til  bristepunktet. 

Aftenens  program  var  sammensat 
af  en  skøn  blanding  af  forskellige  for- 
mer for  dans.  Nogle  herlige  små 
unger  fra  4.  ward  dansede  tusind- 
bensdans  under  stor  jubel. 

Af  gæsteoptrædere  var  der  dan- 
marksmestrene i  jitterbug  Eddie  og 
Marianne  samt  nogle  af  deres  unge 
dansere.  De  viste  på  legende  let  måde 


Danmarksmestrene  i  Jitterbug,  Eddie  og 
Marianne. 


Aftenens  yngste  electric  boogie  danser, 
»Mr  floorsweeper«,  Cristian  Madsen 


hvordan  det  bare  skal  gøres. 

Andre  gæster  var  et  teenagehold  i 
jazzballet  fra  Elsa  Als  Isaksons  dan- 
seskole. 

En  cha  cha  cha  med  en  blanding 
af  gæster  og  vore  egne  var  ligeledes 
et  af  de  dygtige  indslag. 

Programmet  blev  pludselig  afbrudt, 
da  konferencieren  Henrik  Als  fik  en 
seddel  stukket  i  hånden  med  med- 
delelsen om  at  »Herrey  drengene«  var 
her.  Forventningen  steg,  da  det  gik 
op  for  folk  at  det  måske  virkelig  var 
dem  og  tæppet  gik  for  diggiludren- 
gene  alias  Thomas  Ringheim,  Nicko- 
laj Victor  og  Erik  Bernskov.  Jublen 

ville  ingen  ende, tage. 

Nu  kom  turen  så  til  12  nervøse 
drenge  og  1  pige,  som  stod  klar  til 
Kbh.  stavs  electric  boogie  konkuren- 


ce.  Der  blev  danset  koncentreret  og 
stor  lykke  gjorde  lille  mr.  Floorswee- 
per  Cristian  Madsen  på  3  år.  Vinder- 
ne blev  Alexander  fra  Roskilde,  Kari- 


Stavens  »oldies«  kunne  stadig  klare  det  helt  vilde.  Her  ses  biskop  Hans  Andersen  i  et 
veludført  »kragehop«. 


Lasso-leg,  med  større  eller  mindre  held. 

na  fra  Allerød  blev  nr.  2.  og  David 
Meilsøe  3.  ward  nr.  3. 

Aftenen  var  jo  i  virkeligheden  stavs- 
folkedansernes  danseafslutning  og 
alle  3  hold  viste  deres  kunnen  bistået 
af  de  ældste  københavnske  folke- 
dansere fra  1969,  som  viste  at  de 
stadig  kunne,  samt  et  familiehold  fra 
4.  ward. 

Rammen  om  dansene  var  en  wes- 
tern markedplads,  og  vi  fulgte  de 
unge  fyres  evige  kamp  om  at  vinde 
pigernes  hjerte.  De  prøvede  med  sang 
dans,  lassokast  og  slagsmål,  og  til 
sidst  lykkedes  det.  Jo,  de  er  dejlige 
og  dygtige  vore  stavsdansere.  Man 
bliver  altid  i  så  godt  humør,  når  de 
står  på  scenen.  Alt  i  alt  en  virkelig 
god  aften. 


•dl.  Ht 

1 

^^^^ 

Søs.  Jane  B.  Sørensen  fik  overrakt  en 
mindebog,  som  tak  for  sin  indsats  blandt 
de  unge. 


Og  de  unge  takkede  hende  med  en  forrygende  lufttur. 


75  km.  til  fods 

Fredag  d.  3/2  -  84  kl.  18.00  blev  7 
raske  fyre  sat  af  på  Roskildevejen  ved 
10  km  -  stenen  i  Glostrup. 

Det  var  spejdertruppen  Bøflerne 
fra  4.  ward  København  stav  samt  1  fra 
1.  ward  der  påbegyndete  en  spadser- 


tur  for  at  få  75  km  mærket. 

Turen  gik  til  Osted  som  ligger  12 
km.  udenfor  Roskilde,  altså  små  40 
km.  fra  udgangspunktet. 

Denne  strækning  gik  forholdsvis 
smertefrit.  Efter  håndbogen  skulle  de 

hvile  her  i  6  timer  før  tilbageturen.  For 
de  få  der  har  prøvet  at  spadsere  en 
længere  tur  end  ned  til  købmanden 
ved,  når  man  sådan  hviler  sine  efter- 
hånden godt  overanstrengte  muskler, 
ja  så  har  disse  dele  på  ens  ellers 
strålende  legeme  det  med  at  gå  i 
strejke.  Dette  skete  da  også  for  2  af 
vore  travere.  Disse  2,  Jesper  og  Claus 
Poulsen  gik  dog  40  km.  5  påbegyndte 
hjemturen,  sammen  med  2  piger  der 
dog  havde  taget  toget  til  Osted.  I 
Roskilde  måtte  to  mere  stige  af  og 
tage  toget  hjem,  men  de  havde  dog 
nået  at  få  deres  50  km.  mærke.  Dette 
er  i  sig  selv  en  bedrift  og  vi  synes 
deres  navne  må  med  på  disse  sider, 
nemlig  Mark  Nielsen  og  Benny  Mad- 
sen. Nu  var  der  kun  2  -3  små  fodgæn- 
gere fra  4.  ward  tilbage,  nemlig  Peter 
Anderson  og  Lars  Østergård,  sidst- 
nævnte var  jo  lederen  og  så  sig  mo- 
ralsk nødsaget  til  at  fortsætte  så 


længe  Peter  nægtede  at  give  op. 
(Peter  Koch  fra  1.  ward  hang  også 
på).  Disse  tre  og  de  2  piger  holdt 
modet  oppe  hos  hinanden  med  sange 
opmuntrende  tilråb  og  candybars,  og 
endelig  nåede  de  Brøndby  Øster, 
hvorfra  de  ringede  til  Peters  forældre, 
for  at  fortælle  at  de  nåede  frem  til  Zoo 
kl.  13.00,  og  forventede  en  bil  der  til 
at  transpotere  dem  hjem. 

Dette  gjorde  familien  naturligvis, 
og  der  var  flag,  chokolade  og  soda- 
vand i  massevis. 

Peter  og  Lars  var  godt  trætte,  men 
glade  og  stolte  over  at  have  gennem- 
ført turen.  Pigerne  Sharon  Nielsen  og 
Gitte  Nysom  havde  jo  kun  gået  det 
halve,  men  en  tur  fra  Osted  til  Zoo  er 
også  en  virkelig  bedrift. 

Stjernen  ønsker  Peter  Kenneth  Als 
Anderson  og  Lars  Østergård  Ander- 
sen hjertelig  tillykke  med  det  flotte 
resultat. 


Peter  Anderson  og  Lars  Østergård  ved  vejs  ende 

